लोकसमन्वय प्रतिष्ठान -: १९९४ ला महाविद्यालयीन विद्यार्थी चळवळीत काम करणाऱ्या प्रतिभा शिंदे व संजय महाजन या परिवर्तानाचे स्वप्न मनी बाळगणाऱ्या युवकांनी त्यांच्या मित्रांसोबत संघर्षासोबतच रचनात्मक काम उभे करण्यासाठी लोकसमन्वय प्रतिष्ठान या संस्थेची सुरवात केली तेव्हापासून सातपुडा परिसरातील नंदुरबार व जळगाव या जिल्ह्यांमधील आदिवासी क्षेत्रात या आदिवासींच्या जल-जंगल-जमीन या नैसर्गिक संसाधनांवरील हक्कांसोबतच आरोग्य, शिक्षण रोजगार या बाबतीत विकास व्हावा म्हणून तसेच त्यांच्या नैसर्गिक संसाधनांचे संवर्धन व व्यवस्थापन व्हावे या साठी आतापर्यंत ही संस्था कार्यरत आहे

सातपुड्यातील दऱ्याखोऱ्यात भिल्ल, व पावरा या आदिवासींच्या प्रमुख जमातींचे हजारो वर्षांपासूनचे वास्तव्य आहे रामायण महाभारता च्या पौराणिक कथांमध्ये ही या समूहांचा उल्लेख आढळतो मात्र आज या समूहांचे त्यांच्या नैसर्गिक संसाधानांवरील हक्क हिरावून घेतले गेल्याने त्यांची अवस्था गंभीर आहे दुर्गम भाग त्यामुळे दळणवळण सुविधांचा अभाव स्थानिक रोजगाराभावी करावे लागणारे हंगामी स्थलांतर कुपोषण व आरोग्याचे गंभीर प्रश्न या सारख्या समस्यांवर कायमस्वरूपी उपाय शोधण्यासाठी तसेच आदिवासी बांधवांचे विस्थापन टाळण्यासाठी त्यांच्या क्षमता वाढवणे, त्यांना कौशल्यविषयक प्रशिक्षण देणे, त्यांना त्यांच्या हक्क व अधिकाराची जाणीव करून देणारे संघटित समुदाय विकासाचे प्रकल्प त्यांच्यात राबवणे गरजेचे आहे. लोकसमन्वय प्रतिष्ठान याच भूमिकेतून गाव पातळीवर महिलांना केंद्रस्थानी मानून, विविध गटांमध्ये लोकांना संघटित करणं, त्यांच्या क्षमता वाढवणं, त्यांना प्रशिक्षण देणं, त्यांच्या सहभागातून गाव परिसरात उपलब्ध असणाऱ्या जल, जंगल व जमीन या नैसर्गिक संसाधनांचे नियोजन व व्यवस्थापन करणे व शेती व परिसराभिमुख विकास प्रक्रियांची अंमलबजावणी करणे यासाठी कार्यरत आहे

१९९४ पासून लोकसमन्वय प्रतिष्ठान या स्वयंसेवी संस्थेच्या वतीने सातपुडा परिसरातील नंदुरबार व जळगाव या जिल्ह्यांमधील आदिवासी क्षेत्रात या आदिवासींच्या जल-जंगल-जमीन या नैसर्गिक संसाधनांवरील हक्कांसाठी सातत्याने प्रयत्न करीत आली आहे

या जिल्ह्यांमध्ये आदिवासी समूहांचे आरोग्य, शिक्षण रोजगार या बाबतीत विकास व्हावा म्हणून तसेच त्यांच्या नैसर्गिक संसाधनांचे संवर्धन व व्यवस्थापन व्हावे या साठी आतापर्यंत संस्थेने पुढील प्रमाणे कार्यक्रम राबविले आहेत

1. महिला बालके व किशोरी विकास -: संस्थेच्या वतीने माता बाल प्रजनन जाणीव जागृती कार्यक्रमात तसेच कुपोषण निर्मुलन कार्यक्रमात ० ते ६ वयोगटातील मुले, कुपोषित बालके, गरोदर माता, स्तनदा माता, किशोरवयीन मुली यांच्या साठी राज्य व जिल्हा आरोग्य यंत्रणा यांच्या मदतीने विविध जाणीव जागृती कार्यक्रम प्रशिक्षणे मेळावे यांचे आयोजन
2. सिकलसेल रोग निर्मुलन कार्यक्रमांतर्गत नंदुरबार जिल्ह्यातील आश्रम शाळांमधील सर्व विद्यार्थ्यांचे सिकलसेल टेस्ट करून त्यांची आरोग्यपत्रिका तयार करणे व पथनाट्याद्वारे गावांमध्ये जाणीव जागृती यात्रा
3. जलस्वराज्य अभियान कार्यक्रमात सहाय्यकारी संस्था म्हणून नंदुरबार जिल्ह्यात १२ गावांमध्ये काम
4. आदिवासी विकास विभाग नासिक यांच्या वतीने अक्कलकुवा तालुक्यातील ३० गावांमध्ये कुपोषण निर्मुलन साठी नवजात शिशु घरच्याघरी काळजी व कुपोषण निर्मुलन प्रकल्प कार्यक्रम
5. मागासक्षेत्र अनुदान निधी (BRGF) कार्यक्रमांतर्गत नंदुरबार जिल्ह्यातील ग्रामपंचायत सदस्यांना गांव विकास कृती आराखडा तयार करणे आर्थिक व्यवस्थापन, या संदर्भात अक्कलकुवा तळोदा व धडगांव तालुक्यातील सर्व ग्राम पंचायत सदस्यांचे प्रशिक्षण कार्यक्रम यशदा पुणे यांच्या मार्गदर्शनाखाली पूर्ण केले
6. आरोग्य संचालनालय पुणे यांच्या वतीने नंदुरबार जिल्ह्यातील वैदू प्रशिक्षण तसेच आरोग्य कर्मचाऱ्यांसाठी स्थानिक बोली भाषेत आरोग्यविषयक माहितीचे मोड्यूल तयार करून प्रशिक्षण दिले
7. CRY मुंबई यांच्या मदतीने नंदुरबार जिल्ह्यातील ३० गावांमध्ये बालहक्क व विकास प्रकल्पाची अंमलबजावणी
8. जैवविविधता बोर्ड यांच्या वतीने जळगांव व नंदुरबार जिल्ह्यातील ६० गावांच्या जैवविविधता नोदवही तयार करण्या साठी जैवविविधता गांव समित्यांचे प्रशिक्षण व नोंद वह्या पूर्ण केल्या

संस्था गेली २५ वर्षे जळगांव व नंदुरबार जिल्ह्यात कार्यरत असल्याने येथील स्थानिक समूह आदिवासी बोली भाषा संस्कृती यांचे सखोल ज्ञान व अनुभव आहे.

संस्थेचे सुरु असलेले उपक्रम -

१) **सामुहिक हक्कांतर्गत प्राप्त वनक्षेत्रात वनसंवर्धन व व्यवस्थापन** –

* आदिवासी विकास विभाग यांच्या वतीने CFR सामुहिक वनहक्क प्राप्त गावांचे वन व्यस्थापन व संवर्धन कृती आराखडा तयार करणे कार्यक्रमांतर्गत जळगांव व नंदुरबार जिल्ह्यातील ३२ गावांमध्ये वन व्यवस्थापन समित्यांची स्थापना करून त्यांचे सक्षमीकरण व ग्रामसभा सहभागातून सूक्ष्म कृती आराखडा पद्धतीचा वापर करून १० वर्षीय कृती आराखडे तयार केले गेलेत
* जिल्हास्तरावर मा.जिल्हाधिकारी यांच्या अध्यक्षतेखाली सामुहिक वनहक्क कन्व्हर्जन समितीची स्थापना करण्यात आली असून आदिवासी विकास विभाग कृषी विभाग वन विभाग आदी सर्व विभागचे प्रमुख यात सदस्य आहेत व गावपातळीवरील व संस्थेचे प्रतिनिधींसोबत नियमित बैठकांमधून या सामुहिक वनक्षेत्रातून पर्यावरण संवर्धनासोबतच गावात रोजगार व उत्पन्नाचे स्त्रोत उभे करण्यासाठी हा कार्यक्रम पुढे नेण्यासाठी झटत आहेत..
* या ३२ गावांमध्ये आतापर्यंत ८ हेक्टर वनक्षेत्रात बांबू व मिश्र झाडांचे रोजगार हमी योजनेतून लागवड करण्यात आली असून पुढील ३ वर्षात यातून गावाला उत्पन्न मिळण्यास सुरवात होईल कृतीआराखड्या प्रमाणे दर वर्षी किमान १० हेक्टर वनक्षेत्रात प्रत्येक गावात वृक्षलागवड केली जाणार आहे त्याच प्रमाणे वनपट्टे धारक शेतकऱ्यांच्या डोंगरउतारावरील शेतजमिनींवर फळबाग लागवड , वनतलाव, मृदा व जलसंवर्धन या सारखे कार्यक्रम राबविण्यास सुरवात झाली आहे.
* ५ गावांमध्ये वनधन विकास केंद्र स्थापन केली असून या केंद्रांमध्ये डिंक,बेहडा, महू, व आमचूर या वनउपजांचे संकलन व त्या वरील प्रक्रियांचा उपक्रम ही सुरु झाले आहेत

या गावांमधील सामुहिक वनव्यवस्थापन समित्या या सक्षमपणे वनसंवर्धन व व्यवस्थापन करीत आहेत व आदिवासी क्षेत्रात मजुरी साठी होणारे हंगामी स्थलांतर ठाबावीत स्थानिक पातळीवर रोजगार निर्मिती करून देणारा व त्याच बरोबर पर्यावरणाचा समतोल राखत जल,जंगल, जमीन या नैसर्गिक संसाधनाचा समुचित वापर व व्यवस्थापन करत जंगल सरक्ष्ण व व्यवस्थापन करण्यासाठी या गावांना मिळालेल्या सामुहिक वन हाकांचे महत्व आहे यातून पुन्हा जंगले पूर्ववत समृद्ध होतील.

**२) वनपट्टे धारक महिला शेतकऱ्यांच्या सक्षमिकरणातून समृद्ध शेती-समृद्ध जीवन प्रकल्प -** लोकसमन्वय प्रतिष्ठान संस्था शेती संदर्भात सातपुडा पर्वत रांगान मधील आदिवासी क्षेत्रात सातत्याने विविध उपक्रम राबवीत असते.

सन २०२१-२२ ते २०२३-२०२४ या ३ वर्षांच्या कालावधीत मोटिव्हेशन फॉर एक्सलन्स मुंबई Motivation for Excellence (MFE) यांच्या आर्थिक सहाय्यातून नंदुरबार व जळगांव जिल्ह्यातील ६ तालुक्यात ३० गावांमधील आदिवासी कुटुंबातील महिला शेतकऱ्यांसोबत त्यांच्या शेतीविषयक कौश्यल्यांमधे सुधारित तंत्रज्ञान व सेंद्रिय शेती तसेच त्यांची डोंगर उतारांव्रील शेतीत फळबागलागवड, सिंचन , बियाणे व खते यांचे नियोजन या सारख्या विषयांवर मार्गदर्शन व डेमोप्लॉट यांच्या माध्यमातून समृद्ध शेती प्रकल्प राबवीत आहोत

या कार्यक्रमांतर्गत जळगांव जिल्ह्यातील यावल, रावेर, व चोपडा तसेच नंदुरबार जिल्ह्यातील अक्कलकुवा, तळोदा, व धडगांव या तालुक्यांमधील सातपुडा पर्वत रांगांमधील ३० आदिवासी गांवपाड्यांमधील वनपट्टेधारक महिला शेतकऱ्यांचे सक्षमीकरण करण्यासाठी प्रत्येक गावात महिला शेतकरी गट तयार केले आहेत त्यांच्या मासिक बैठकांन मधून त्यांच्या शेतीविषयी व त्यात कश्या पद्धतीने सुधारणा करत अधिक उत्पन्न घेता येईल याविषयी माहिती चर्चा व प्रशिक्षणे आयोजित केली जातात

या गावांमध्ये एक महिला कार्यकर्ती निवडून त्याना साधनव्यक्ती म्हणून प्रशिक्षित करण्यात येत आहे

खरीप पिक हंगामात शेतात मशागतीपासून ते बाजारात विक्री पर्यंतच्या सर्व शेतीप्रक्रियांची नोंद करून पिके, जमिनीचा प्रकार , पावसाची उपलब्धता व प्रमाण हवामान त होणारा खर्च या बाबत अद्यावत अध्ययन केले जात आहे. यातून या भागातील खरीप पिकांसाठी योग्य शेती पद्धतीचा पर्याय तयार होईल

तालुका पातळीवर सर्व गटांची तालुका समिती तयार करून त्यातून सामुहिक निर्णय प्रक्रिया उभी रहात आहे गांव पातळीवर नैसर्गिक पारंपारिकबीज बँक, नैसर्गिकखते, नैसर्गिक औषधे यांचा वापर करून सेंद्रिय शेतीवर भर दिला जातो आहे

गावात शेती औजारे बँक सामुहिक शेती कामे यातून सर्व महिला एकमेकांच्या सहाय्याने किफायतशीर शेती करून अधिक उत्पन्न कसे घेता येईल या बाबत प्रयत्नशील आहेत

महिला शेतकरी ही आपली ओळख तयार करून सातपुड्यातील आदिवासी महिलांचा हा समृद्ध शेतीतून समृद्ध जीवनाकडे होणारा हा प्रवास एक ऐतिहासिक व सर्वांसाठी पथदर्शी असा प्रकल्प म्हणून वैशिष्ट्यपूर्ण ठरणार आहे